Mas abance, o grupo britanico Monty Python empecipió a fer burla d'a carne en lata. En un sketch d'o suyo programa Monty Python's Flying Circus, quan una parella intentaba pedir minchada en una cafetería, se trobaba con que totz os platos d'o menú conteneban spam: «Uegos con tocino; uegos, salchicha y tocino; uegos con spam; uegos, salchicha, tocino y spam; spam, tocino, salchichas y spam; spam, uegos, spam, spam» — y asinas succesivament. Un grupo de vikingos (a mayor productora de Spam en Europa yera una companyía danesa) cantaba, sin motivo aparent: «Spam, spam, spam, quiesto spam, marabilloso spam».